Document ID: 31976R0142

ΚΑΝΟΝΙΣΜΟΣ (ΕΚΑΧ, ΕΟΚ, ΕΥΡΑΤΟΜ) αριθ. 142/76 ΤΟΥ ΣΥΜΒΟΥΛΙΟΥ της 20ής Ιανουαρίου 1976 περί τροποποιήσεως του κανονισμού αριθ. 422/67/ΕΟΚ, αριθ. 5/67/Ευρατόμ "περί καθορισμού του καθεστώτος χρηματικών απολαυών του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέως του Δικαστηρίου"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 6,
Εκτιμώντας:
ότι, σύμφωνα με το άρθρο 10 του κανονισμού περί της διαδικασίας που εξεδόθη από το Δικαστήριο στις 4 Δεκεμβρίου 1974, οι πρόεδροι τμήματος και ο πρώτος γενικός εισαγγελεύς διορίζονται από το Δικαστήριο κάθε έτος-
ότι, σύμφωνα με την ισχύουσα διαδικασία, οι πρόεδροι τμήματος απολαύουν αποζημιώσεως λόγω καθηκόντων-
ότι αρμόζει να χορηγηθεί η αποζημίωση αυτή και στον πρώτο γενικό εισαγγελέα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 παράγραφος 3 δεύτερο εδάφιο του κανονισμού αριθ. 422/67/ΕΟΚ, αριθ. 5/67/Ευρατόμ του Συμβουλίου της 25ης Ιουλίου 1967 περί καθορισμού του καθεστώτος χρηματικών απολαυών του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέως του Δικαστηρίου(1), ο οποίος ετροποποιήθη τελικώς από τον κανονισμό (ΕΚΑΧ, ΕΟΚ, Ευρατόμ) αριθ. 1546/73(2), οι λέξεις "και ο πρώτος γενικός εισαγγελεύς" παρεμβάλλονται, με εφαρμογή την 1 Ιανουαρίου 1975, μετά από τις λέξεις "οι πρόεδροι τμήματος".
Άρθρο 2
Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 20 Ιανουαρίου 1976.

Labels: 9
15